शहर को साफ-सुथरा रखना होगी प्राथमिकता : छवि रंजन
2011बैच के आईएसएस अधिकारी छवि रंजन सोमवार को नगर निगम के नए नगर आयुक्त के पद पर योगदान दिए। उन्होंने निवर्तमान नगर आयुक्त विनोद शंकर सिंह से प्रभार लिया। नगर निगम में यह उनकी पहली पोस्टिंग है। इससे पूर्व वह कोडरमा में डीसी के पद पर पदस्थापित थे। वहां से उनका तबादला नगर आयुक्त के पद पर धनबाद किया गया है। प्रभार लेने के बाद उन्होंने मीडिया से बात करते हुए कहा कि कोडरमा डीसी से पूर्व वह लोहरदगा में डीसीसी के पद पर रह चुके हैं। उससे पहले वह बतौर एसडीओ चक्रधरपुर में भी काम कर चुके हैं। उन्होंने कहा कि बेहतर सफाई व्यवस्था बहाल करना और इंफ्रास्ट्रक्चर विकसित करना उनकी प्राथमिकता है। सफाई को बेहतर बनाने का प्रयास किया जाएगा। लंबित पड़ी योजनाओं को भी समय सीमा के भीतर पूरा करने की कोशिश करेंगेे। उन्होंने कहा कि निगम में बोर्ड सर्वोपरी है। बोर्ड के फैसले काे धरातल पर उतारने का प्रयास करेंगे। उन्होंने कहा कि मेयर और डिप्टी मेयर से मुलाकात कर उनसे सफाई व्यवस्था और योजनाओं पर बात करेंगे। मैनपावर की कमी की बात को स्वीकार करते हुए कहा कि इसके लिए विभाग और सरकार से बात कर कोई रास्ता निकालने का प्रयास करेंगे। इस दौरान वे एकाउंट विभाग की भी जानकारी ली।
नए नगर आयुक्त छवि रंजन।
अफसरों के साथ की बैठक
प्रभारलेने के बाद नए नगर आयुक्त छवि रंजन ने उप नगर आयुक्त केके राजहंस, कार्यपालक अभियंता इंद्रेश शुक्ला, अरुण कुमार सिंह, कनीय अभियंता महेश चंद्र भगत के साथ बैठक की। परिचय के साथ चल रही योजनाओं की संक्षिप्त जानकारी ली। उन्होंने होल्डिंग टैक्स वसूली का काम कर रही रीतिका प्रिन्टेक के रूपेश कुमार और राजीव चटर्जी से होल्डिंग टैक्स वसूली के संबंध में जानकारी ली। इस दौरान वे निगम के कर्मचारियों से भी मिले। उन्होंने सभी से परिचय लिया। मिलने वालों में प्रधान सहायक कुंदन किशोर, कर दारोगा विंध्याचल यादव, रवींद्र भगत, पंकज कुमार शामिल थे।
hin_Deva hin_Deva hin_Deva hin_Deva hin_Deva